**KLAIPĖDOS GEDMINŲ PROGIMNAZIJOS**

**DIREKTORIAUS AURELIJAUS LIAUDANSKO**

**METŲ VEIKLOS ATASKAITA**

\_\_\_\_\_\_\_\_\_\_\_\_ Nr. \_\_\_\_\_\_\_\_

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Klaipėdos Gedminų progimnazijos (toliau – Progimnazija) 2019–2021 metų strateginiame ir 2020 metų veiklos planuose buvo numatytos šios svarbiausios prioritetinės sritys: aplinkų modernizavimas ir pritaikymas švietimo reikmėms, ugdymo inovacijų diegimas, įvairių gebėjimų mokinių ugdymo(si) kokybės gerinimas. Vadybiniai tikslai 2020 metais buvo orientuoti į kokybišką įstaigos veiklos užtikrinimą, įstaigos mikroklimato gerinimą ir ugdymo kokybės gerinimą organizuojant patyriminio ugdymo veiklas. 2020-09-01 duomenimis Progimnazijoje mokėsi 928 mokiniai (2019 m. – 924). Ugdymo programas Progimnazijoje įgyvendino 67 pedagogai (59,76 etatų). Dirbo 30 nepedagoginių darbuotojų (31,25 etato). Įgyvendinta 20 neformaliojo vaikų švietimo programų, kuriose dalyvavo 397 (43 %) mokinių. 2020 m. Progimnazija vykdė 9 tarptautinius, 4 šalies, 4 miesto ir 22 mokyklinius projektus, organizavo 16 atvirų veiklų, 88 edukacines išvykas. Pradinio ugdymo klasių pažangumas kilo, palyginus su 2019 m. 2019 –2020 m. m. 5–8 klasių mokinių pažangumas – 97,93 (2019 m. – 99,6 %). Vykusių apklausų, pokalbių metu paaiškėjo, kad nuotolinio mokymo metu pradinių klasių mokiniams tėvai suteikė daugiau pedagoginės pagalbos, todėl jų rezultatai ženkliai pagerėjo, o 5–8 klasių mokiniai patyrė daugiau mokymosi praradimų, nes nuotolinio mokymosi metu krito mokymosi motyvacija, trūko palaikymo šeimose. Progimnazijos mokiniai aktyviai dalyvavo 9 respublikinėse ar miesto olimpiadose, konkursuose. Juose iškovotos 4 1-os vietos, 5 mokiniai iškovojo 2-ąsias vietas, 4 mokiniai – 3-iąsias vietas. Progimnazija Klaipėdos miesto mokinių „Mero taurės“ sporto žaidynėse progimnazijų grupėje iškovojo 1-ąją vietą. Progimnazijos veiklos kokybės įsivertinimo darbo grupė, atsižvelgusi į įsivertinimo rezultatus, 2020 m. pasirinko tobulinti „Ugdymas(is) ir mokinių patirtys“ srities rodiklį „Diferencijavimas, individualizavimas, suasmeninimas“. Progimnazijos pasirinkta ir įvaldyta virtuali mokymo(si) aplinka „Microssoft Office 365“ leido mokytojams efektyviau diferencijuoti, individualizuoti mokymo turinį, užduotis; individualiai laiku teikti reikalingą pagalbą mokiniams. Atsižvelgiant į mokymo aktualijas, pakoreguota Mokinio individualios pažangos sistema, parengta Informacinių technologijų diegimo ir naudojimo Klaipėdos Gedminų progimnazijoje 2021–2023 metais strategija, pakoreguotas modelis „Pagalbos klasė“. Progimnazijos veiklos kokybės įsivertinimo darbo grupė lapkričio mėn. pakartotinai organizavo Progimnazijos darbuotojų savijautos vertinimą. 12 % dalyvavusių vertinime darbuotojų nurodė teigiamus pokyčius. 2020 m. įgyvendinant siekį gerinti įvairių gebėjimų mokinių ugdymo(si) kokybę vienoje 6 ir vienoje 8 klasėje įgyvendinamas dvikalbis (lietuvių, anglų) ugdymas istorijos pamokose, 5–6 klasių mokiniai mokėsi pagal integruotą gamtos mokslų kurso programą, į pradinio ugdymo ir dviejų penktų klasių formalųjį ugdymą buvo integruojama neformaliojo vaikų švietimo programa „Teatrinės simuliacijos matematikoje“, pradinio ugdymo informatikos bendrosios programos metmenys sėkmingai integruotos į pradinio ugdymo dalykų programų turinį, 4 klasėse skirta viena papildoma valanda informatinio mąstymo gebėjimams ugdyti, viena 1-oji ir viena 2-oji klasės išbandė Suomijos mokslininkų sukurtą ir Suomijoje jau keletą metų sėkmingai taikomą virtualią mokymo(si) aplinką ViLLE, skirta valandų gabiųjų 3–4 klasių mokinių matematiniams, lietuvių kalbos gebėjimams lavinti, dirbant pagal Specialiosios pedagogikos ir psichologijos centro parengtus specialiuosius modulius aukštesniųjų gebėjimų turintiems vaikams. Progimnazija sėkmingai vykdė pagal netradicinio ugdymo Valdorfo pedagogikos sampratos elementų programą besiugdančių mokinių mokymą. Pagal šią programą 2020 m. aštuoniose klasėse buvo ugdomi 199 mokiniai. 2020 m. logopedo pagalba teikta 65 mokiniams, konsultuota 40 tėvų (globėjų, rūpintojų), specialiojo pedagogo pagalba – 42 mokiniams, konsultuoti 45 tėvai (globėjai, rūpintojai). Progimnazijos psichologas suteikė 224 individualias konsultacijas mokiniams, konsultavo 78 tėvus (globėjus, rūpintojus), 56 mokytojus, socialinis pedagogas teikė pagalbą 427 mokiniams, konsultavo 135 tėvus (globėjus, rūpintojus), 43 mokytojus. 10 mokytojo padėjėjų pagalbą teikė 12 vaikų. Praėjusiais metais tinkamai organizuotas nemokamas maitinimas: I pusmetį – 55 mokiniams, II pusmetį – 143 mokiniams; 125 mokiniams teikta pailgintos dienos grupės paslauga. 2–8 klasių vadovai klasių valandėlių metu įgyvendino mokinių socialines-emocines kompetencijas ugdančias prevencines programas „Laikas kartu“, „Paauglystės kryžkelės“, 1 klasių mokinių ugdymui buvo naudojama programa „Zipio draugai“.Ugdymo procesas nuotolinio mokymo metu vyko pakankamai sklandžiai. Įvertinus mokinių apsirūpinimą techninėmis priemonėmis, Progimnazija sudarė sąlygas 48 mokiniams namuose naudotis Progimnazijos kompiuteriu ar planšete, aprūpino interneto ryšiu. Sinchroninėse ir asinchroninėse pamokose sistemingai dalyvavo 98% mokinių, 2% mokinių patyrė lankomumo problemų, tad jiems buvo teikiama sisteminga individuali mokymosi ir socialinio pedagogo pagalba, atsiradus galimybėms šiems mokiniams organizuotos konsultacijos Progimnazijoje. Specialioji pagalba taip pat sistemingai buvo teikiama ir to pageidavusiems specialiųjų ugdymosi poreikių turintiems mokiniams. Siekiant kompensuoti karantino padarinius, psichologas nuotoliniu būdu teikė konsultacijas. Progimnazijos vaiko gerovės komisija sukūrė formą, kurioje mokytojai sistemingai teikė informaciją apie mokinius, patyrusius mokymosi sunkumų, nedalyvavusius pamokose. Ši darbo forma padėjo laiku identifikuoti mokinius, kuriems reikalinga mokymosi, psichologinė, specialioji ar socialinė pagalba. 2020 m. Progimnazijos pedagogai ir pagalbos mokiniui specialistai kvalifikaciją tobulino vidutiniškai 6 dienas. Per metus jie vedė 10 atvirų pamokų šalies ir užsienio pedagogams, organizavo 14 mokymų bei autorinių seminarų, 8 pedagogai organizavo konferencijas bei metodines dienas miesto bei šalies mokytojams, organizavo 2 konkursus pradinių klasių mokiniams, 2 pedagogai paruošė medžiagą pedagogų edukaciniam bankui, 8 pedagogai skaitė pranešimus miesto bei šalies mokytojams, 12 pedagogų ruošė mokinius konferencijoms, konkursams, projektų pristatymams. 1 mokytojui suteikta mokytojo metodininko kvalifikacinė kategorija, 1 pagalbos mokiniui specialistas buvo atestuotas vyresniojo mokytojo kvalifikacinei kategorijai, 4 pedagogai stažavosi užsienyje. 2020 metais Progimnazijos išlaikymui skirtos lėšos buvo naudotos racionaliai, suderinus su savivaldos institucijomis. Klaipėdos miesto savivaldybės lėšomis Progimnazijoje buvo renovuoti 3 mokomieji kabinetai, įrengtas naujas modernus specialiosios pagalbos kabinetas. Įsigyta kompiuterinės ir interaktyvios įrangos už 29,1 tūkst. Eur. 2020 metais Progimnazija pritraukė 5,3 tūkst. Eur paramos ir rėmėjų lėšų. 2020 metais Progimnazijai kartu su partneriais parengus paraišką buvo skirtas 68,9 tūkst. Eur finansavimas projekto „Rašymo įgūdžių gerinimas diegiant virtualias aplinkas trijose veiklą tobulinančiose mokyklose“ įgyvendinimui. Už šio projekto lėšas Progimnazija įsigis IT įrangos už 22,5 tūkst. Eur.Progimnazijoje liko neišspręstos šios išorės ar vidaus faktorių sąlygotos problemos: nepakankamas tėvų įsitraukimas, sprendžiant iškilusias jų vaikų ugdymo(si) problemas; didėjančios pagalbos mokiniui specialistų darbų apimtys. Būtinas pastato sienų apšiltinimas, plastikinių langų renovacija, lauko teritorijos atnaujinimas ir pritaikymas ugdomosioms veikloms vykdyti. Planuodama 2021 metų veiklą, Progimnazijos bendruomenė sutarė laikytis šių iškeltų prioritetų: tobulinti (gilinti) profesinį pedagogų skaitmeninį raštingumą, naudojant informacines komunikacines technologijas ir jas integruojant į ugdymo procesą, taikant virtualias ir nuotoliniam mokymui(si) skirtas platformas; gerinti mokinių pasiekimų ir veiksmingos švietimo pagalbos įvairių gebėjimų mokiniams teikimą; plėtoti netradicinio ugdymo(si), inovatyvius būdus, padedančius efektyvinti ugdymo procesą ir kurti savitą mokyklą. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Užtikrinti kokybišką įstaigos veiklą | Organizuoti įstaigos veiklą taip, kad nebūtų nustatyta pažeidimų dėl įstaigos ir vadovo veiklos | Įstaigoje pažeidimų nenustatyta | Įstaigos veikla buvo tikrinama Klaipėdos miesto savivaldybės administracijos Švietimo skyriaus specialistų dėl valstybinio lietuvių kalbos ir literatūros brandos egzamino vykdymo, Priešgaisrinės apsaugos ir gelbėjimo departamento prie Vidaus reikalų ministerijos Klaipėdos skyriaus specialistų. Pažeidimų dėl Įstaigos ir vadovo veiklos nenustatyta |
| 1.2. Pagerinti įstaigos mikroklimatą | Visų darbuotojų savijautos vertinimas | 1. Atliktos dvi apklausos dėl darbuotojų savijautos įstaigoje (vasario mėn., lapkričio mėn.).
2. Teigiamas mikroklimato vertinimo pokytis (atlikus pirmąją apklausą ir lyginant ją su antra)
3. Teigiamas mikroklimato vertinimo pokytis (atlikus pirmąją apklausą ir lyginant ją su antra).
4. 45 % pedagoginių darbuotojų dalyvauja priimant sprendimus įstaigos veiklos klausimais
 | 1. Progimnazijos direktoriaus 2020-03-16 įsakymu Nr.V1-17 pavesta progimnazijos veiklos kokybės įsivertinimo darbo grupei atlikti Klaipėdos savivaldybės ugdymo įstaigų mikroklimato tyrimą.2. Tyrimo rezultatai ir rekomendacijos aptarti direkciniame, Mokytojų tarybos (2020-08-31 protokolo Nr. V3-7) posėdžiuose.3. Progimnazijos direktoriaus 2020-11-03 įsakymu Nr. V1-69 pavesta progimnazijos veiklos kokybės įsivertinimo darbo grupei atlikti pakartotinį progimnazijos darbuotojų savijautos vertinimą.4. 8 progimnazijos darbuotojai (12 % nuo dalyvavusių vertinime darbuotojų) teigė, kad jų savijauta pagerėjo, mikroklimatas progimnazijoje geras.5. 2020 metais progimnazijoje buvo sudaryta 15 darbo grupių įvairiems įstaigos veiklos klausimams spręsti. Grupių veikloje dalyvavo 59 (77 %) pedagoginiai darbuotojai |
| 1.3. Įgyvendinti patyriminio ugdymo pasirinktą modelį | Įstaigoje įgyvendinamas patyriminio ugdymo modelis | 1. 20 % padaugėjo veiklų, susijusių su patyriminiu ugdymu.
2. 80 % mokytojų įsitraukė į patyriminio ugdymo veiklas
 | 1. Mokytojų susirinkimas „Patyriminio ugdymo modelio įgyvendinimo ypatumai progimnazijoje“.
2. Parengti 22 (27 % daugiau negu 2019 m.) patyriminio ugdymo veiklų planai.
3. 100 % mokytojų dalyvavo patyriminio ugdymo veiklose.
4. 2020 m. birželio mėn. organizuotos patyriminio ugdymo refleksijos metodinėse grupėse, metodinėje taryboje
 |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. – | – |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Pasirengimas organizuoti nuotolinį mokinių mokymą(si) ir jo vykdymas | Šalyje paskelbus karantiną 2020 m. kovo mėn. Progimnazijoje buvo parengtas nuotolinio mokymo įgyvendinimo priemonių planas ir nuotolinio mokymosi taisyklės (Įstaigos direktoriaus 2020-03-23 įsakymas Nr. V1-18), rekomendacijos mokytojams, mokiniams, jų tėvams (globėjams, rūpintojams), pakeistas ugdymo planas (Įstaigos direktoriaus 2020-03-13 įsakymas Nr. V1-13, pamokų tvarkaraščiai, dalykų teminiai planai, paskirti atsakingi asmenys. Direkcinių posėdžių, individualių ar grupinių diskusijų metu buvo priimti sprendimai dėl švietimo pagalbos teikimo, vadovavimo klasėms formų, pedagogų ir mokinių apmokymo taikyti skaitmenines komunikavimo priemones, mokinių ir mokytojų aprūpinimo būtina IT įranga, nemokamo maitinimo davinių išdavimo. Vykdyti kiti darbai.Įstaigos pedagogai laiku pasirengė ir įvaldė „Microsoft Office 365“ virtualią mokymosi aplinką, įgijo patirties organizuojant nuotolinio mokymo procesą. Naudodami įvairius skaitmeninius išteklius mokytojai gerino savo skaitmenines IT kompetencijas, pradėjo organizuoti įdomesnes ugdymo veiklas. Įvedus pakartotinį karantiną nuo lapkričio mėnesio mokytojai be streso ir sumaišties ugdė mokinius. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. – | – | – | – |